રાહુલ બજાજના નિવેદનને કૉંગ્રેસી તરફી કે ભાજપ વિરોધી કેમ ગણાવાઈ રહ્યું છે?\nભારતના જાણીતા ઉદ્યોગપતિઓમાંના એક અને બજાજ ગ્રૂપના વડા રાહુલ બજાજે ગૃહમંત્રી અમિત શાહ સામે જાહેરમાં આ વાત જણાવી, જેની ચારે બાજુ ચર્ચા જાગી છે.

સોશિયલ મીડિયામાં 81 વર્ષના રાહુલ બજાજ વિશે ઘણું બધું લખવામાં આવી રહ્યું છે. 

કેટલાક લોકો તેમની પ્રશંસા કરી રહ્યા છે અને જણાવી રહ્યા છે કે એક ઉદ્યોગપતિએ સરકાર સામે બોલવાની હિંમત દાખવી અને સાચી વાત સૌની સામે મૂકી.

બીજી બાજુ ઘણા લોકોએ તેમના નિવેદનને રાજકારણથી પ્રેરિત માને છે અને કહે છે કે બજાજ તો 'કૉંગ્રેસપ્રેમી' છે.

સોશિયલ મીડિયામાં રાહુલ બજાજના જૂના વીડિયો પણ ફરતા થયા છે, જેમાં તેમણે જવાહરલાલ નહેરુને પોતાના સૌથી માનીતા વડા પ્રધાન ગણાવ્યા હતા. 

ભૂતપૂર્વ કૉંગ્રેસ પ્રમુખ રાહુલ ગાંધીનાં વખાણ કરતા વીડિયો પણ ઘણાએ શૅર કર્યા છે.  

જમણેરી ભાજપ સરકારના સમર્થકો આ વીડિયોના આધારે એવું કહી રહ્યા છે કે રાહુલ બજાજ કૉંગ્રેસના 'ચમચા' છે, તેઓ એ ભૂલી ગયા કે ભાજપ, શિવસેના અને એનસીપીના સમર્થનથી જ 2006માં રાહુલ બજાજ રાજ્યસભામાં અપક્ષ તરીકે પહોંચ્યા હતા. 

અવિનાશ પાંડે કૉંગ્રેસના ઉમેદવાર હતા અને તેમને એકસોથી વધુ મતોથી હરાવીને રાહુલ બજાજ જીત્યા હતા. 

રાહુલ બજાજે દેશની આર્થિક સ્થિતિ વિશે અને ઉદ્યોગપતિઓની તેના વિશેની ચિંતાઓ વ્યક્ત કરી ને ભયની વાત કરી ત્યારે જવાબમાં અમિત શાહે કહ્યું હતું કે 'કોઈએ ડરવાની જરૂર નથી અને કોઈ ડરાવવા પણ માગતું નથી'.

પણ સવાલ એ થાય છે કે ગૃહમંત્રીએ આવો જવાબ આપ્યો ત્યારે તેનાથી વિપરિત ભાજપના સમર્થકોએ રાહુલ બજાજ પર પસ્તાળ પાડી છે તે શું જુદું ચિત્ર ઊભું નથી કરતી?

આ વિશે સિનિયર પત્રકાર ટી. કે. અરુણ કહે છે, "આ એક નવો ટ્રૅન્ડ થઈ ગયો છે. ટીકાની પાછળ ભાવના શું છે તે જોવામાં આવતી નથી. બસ તેની સામે હંગામો કરી દેવામાં આવે છે."

"બજાજનું નિવેદન એટલા માટે અગત્યનું છે કે કોઈક કશું બોલ્યા તો ખરા. સીઆઈઆઈની બેઠકો બંધબારણે થાય તેમાં ઉદ્યોગપતિઓ ચિંતા વ્યક્ત કરતા હોય છે, પણ તેના વિશે જાહેરમાં વાત કરવા કોઈ તૈયાર નથી."

ટી. કે. અરુણને લાગે છે કે બજાજનું નિવેદન કોઈ એક પક્ષ વિરુદ્ધ નથી. તેઓ ભૂતકાળમાં પણ આવાં ચર્ચાસ્પદ નિવેદનો આપતાં જ રહ્યા છે. 

મહાત્મા ગાંધીના 'પાંચમા પુત્ર'

જૂન 1938માં જન્મેલા રાહુલ બજાજ ભારતના થોડા એવા ઉદ્યોગગૃહમાંથી આવે છે, જેમના ઘનિષ્ઠ સંબંધો વડા પ્રધાન જવાહરલાલ નહેરુ સાથે હતા.  

તેમના દાદા જમનાલાલ બજાજે 1920માં બજાજ ઉદ્યોગગૃહની સ્થાપના કરી હતી, જેમાં વીસથી વધુ...\n\ntl;dr:
'લોકો (ઉદ્યોગપતિ) તમારાથી (મોદી સરકારથી) ડરે છે. યૂપીએ-2ની સરકાર હતી ત્યારે અમે કોઈની પણ ટીકા કરી શકતા હતા. પણ હવે અમને વિશ્વાસ નથી કે અમે ખુલ્લેઆમ તમારી ટીકા કરીએ તો તે તમને ગમશે કે નહીં.'